《送密秀才吏部驳放后归蜀，应崔大理序》
唐代·权德舆

蜀国本多士，雄文似相如。之子西南秀，名在贤能书。

薄禄且未及，故山念归欤。迢迢三千里，返驾一羸车。

玉垒长路尽，锦江春物馀。此行无愠色，知尔恋林庐。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。